Diari Oficial de la Generalitat Valenciana


Sumari del DOGV 5753, del 30-04-2008 (2008/5305)

RESOLUCIÓ de 8 de febrer de 2008, del director de l'Agència Valenciana de Foment i Garantia Agrària, per la qual es destinen fons de la Generalitat per a l'ampliació de l'ajuda comunitària a la reestructuració de la vinya en la campanya 2007-2008.
-------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5753

Data del DOGV
:   30-04-2008

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2008/5305


Data del document
:   08-02-2008

Organisme emissor
:   Agència Valenciana de Foment i Garantia Agrària

Tipus de document
:   Resolució

Descriptors 

:   * Agència Valenciana de Foment i Garantia Agrària
    * ajuda pública
    * suport econòmic
    * ajuda a l'agricultura
    * explotació agrària
    * vinya

RESOLUCIÓ de 8 de febrer de 2008, del director de l'Agència Valenciana de Foment i Garantia Agrària, per la qual es destinen fons de la Generalitat per a l'ampliació de l'ajuda comunitària a la reestructuració de la vinya en la campanya 2007-2008. [2008/5305]  
En l'article 3 del Decret 124/2006, de 8 de setembre, del Consell, es designa a la Comunitat Valenciana l'Agència Valenciana de Foment i Garantia Agrària com a organisme pagador de les ajudes FEAGA i FEADER, en substitució de la conselleria d'Agricultura, Pesca i Alimentació, designada per mitjà del Decret 178/96, de 2 d'octubre.   
En l'Orde de 20 de setembre de 2000, de la conselleria d'Agricultura, Pesca i Alimentació, es van convocar ajudes per a l'aplicació a la Comunitat Valenciana del règim d'ajudes a la reestructuració i reconversió de la vinya establit en el Reglament (CE) 1493/99, del Consell, de 17 de maig de 1999, pel qual s'establix l'organització comuna del mercat vitivinícola, desenvolupat quant al potencial de producció en el Reglament (CE) 1227/2000, de la Comissió, de 31 de maig de 2000, i en el Reial Decret 1472/2000, de 4 d'agost, i es regula en el capítol V la implantació del règim de reestructuració i reconversió de la vinya. Basant-se en les sol·licituds presentades en esta convocatòria, es van aprovar els plans de reestructuració i reconversió de vinyes en l'àmbit de la Comunitat Valenciana a executar en el període 2000/2008. L'assignació destinada per al seu finançament en l'anualitat 2007/2008, d'acord amb les previsions que conté l'article 25 del Reial Decret 1472/2000, de 4 d'agost, és insuficient per a atendre l'anualitat corresponent a este exercici.  
A fi de poder atendre tal anualitat, a l'empara de l'article 14.4 del Reglament 1493/99, del Consell, de 17 de maig de 1999, i en el marc del Pla Millorar elaborat en esta conselleria, el Consell ha decidit destinar fons propis de la Generalitat per a cofinançar les ajudes corresponents.  
Per tot això, a proposta de la directora general de Producció Agrària, i segons la competència establida en l'article 13 del Decret 123/2006, per la qual s'aprova l'Estatut de l'Agència de Foment i Garantia Agrària, resolc:  
Primer  
Les ajudes per a la reestructuració i reconversió de la vinya de vinificació establides per mitjà del Reglament (CE) 1493/99, del Consell, de 17 de maig de 1999, i aplicades a la Comunitat Valenciana d'acord amb l'Orde de 20 de setembre de 2000, de la conselleria d'Agricultura, Pesca i Alimentació, es concediran en la campanya 2007-2008, amb una dotació addicional de fons propis de la Generalitat de 5.000.000 d'euros, que complementarà, d'acord amb l'article 14.4 de l'esmentat reglament comunitari, l'import disponible de 9.331.317,93 euros de l'assignació financera del FEAGA.  
El pagament de les ajudes el realitzarà l'Agència Valenciana de Foment i Garantia Agrària, en la seua qualitat d'organisme pagador a la Comunitat Valenciana, a càrrec de la línia ES 831000 del capítol VII del pressupost de la Generalitat de 2008, pels imports indicats.  
Segon  
Contra este acte administratiu podrà interposar-se, en el termini d'un mes comptador a partir de la publicació d'este acte, un recurs de reposició davant del mateix òrgan que l'ha dictat, de conformitat amb les disposicions dels articles 116 i 117 de la Llei 30/1992, de 26 de novembre, de Règim Jurídic de l'administració, o bé la interposició d'un recurs contenciós administratiu en el termini de dos mesos des de la publicació d'este acte (art. 10 i 46 de la Llei 29/1998, Reguladora de la Jurisdicció Contenciosa Administrativa).  
Valencia, 8 de febrer de 2008.- El director de l'Agència Valenciana de Foment i Garantia Agrària: Vicente Riera Balbastre.